cyanic-selkie/wikianc huggingface dataset:
Ֆրենսիս Քոբեյն
Կենսագրություն
Ֆրենսիս Քոբեյնը ծնվել է 1992 թվականի օգոստոսի 18-ինառավոտյան 7:48՝ Լոս Անջելեսի Cedars-Sinai բժշկական կենտրոնում, Քալիֆորնիա ։ Նա անվանվել է ի պատիվ շոտլանդական The Vaselines ինդի փոփ դուո խմբի կիթառահար Ֆրանսիս Մակքիի  ։ Երկրորդ անունը (Բին) նրան տվել է հայրը՝ Կուրտ Քոբեյնը, կարծելով թե Ֆրենսիսը նման է լոբու։ Նրա կնքահայրն է նախկին R.E.M.-ի վոկալիստ Միքայել Սթայփը։ Ռոուզմարի Քերոլը՝ Կուրտի նախկին փաստաբանը, Քորթնի Լավը, Նիրվանան և դերասանուհի Դրյու Բերիմորը Ֆրենսիսի կնքամայրերն են ։ Մինչև Ֆրենսիսի ծնունդը, լուրեր էին պտտվում, որ Քորթնի Լավը օգտագործում է հերոին իր հղիության ընթացքում։ Սկանդալը տարածվեց, երբ Վանիթի Ֆեյրը հրատարակեց Լայն Հիրշբերգի «Տարօրինակ սեր» հոդվածը, որտեղ նշված էր, որ Լավը շարունակել է հերոինի օգտագործումը նույնիսկ այն ժամանակ, երբ պարզել է իր հղիության մասին։ Քորթնին և Կուրտը պնդում էին, որ Վանիթի Ֆեյրը իր խոսքերն ընտրել է համատեքստից դուրս ։ Ի վերջո, երեխաների խնամքի ծառայությունը հետաքննեց նրանց ծնողական ընդունակությունները։ Հետաքննությունն ավարտվեց, սակայն ոչ առանց իրավական քաշքշուկների, և այդ պատճաոով Կուրտը և Լավը զրկվեցին ծնողական իրավունքներից, երբ Ֆրենսիսն ընդամենը 2 շաբաթական էր։ Երկարատև իրավական ճակատամարտից հետո նրանք կարողացան վերականգնել իրենց դստեր խնամակալությունը։ Հետագայում երկու տարի անընդմեջ նրանք վարձում են դայակներ՝ նրանց օգնությամբ Ֆրենսիսի մասին հոգ տանելու համար։ Ըստ Մայքլ Ազերադի, այս միջադեպը ոգեշնչեց Կուրտին՝ Rape me երգը գրելու համար։ 1994 թվականի ապրիլի 1-ին Ֆրենսիսն այցելում է հորը The Exodus վերականգնողական կենտրոնում, Քալիֆորնիա, որտեղ նրանք միասին նվագում են։ Դա վերջին անգամն էր, որ Ֆրենսիսը տեսավ հորը ։ Ապրիլի 8-ի առավոտյան Կուրտին գտնում են Սիեթլի իր տանը մահացած ։ Կուրտի վերջին արարողությունը կազմակերպվում է մոր կողմից 1999 թվականի Մայիսի 31-ին՝ Քորթնի Լավի և Թրեյսի Մերենդերի մասնակցությամբ ։ Ֆրենսիսին մեծացրել են մայրը, հորաքույրը և հայրական տատը։ Նա կյանքի առաջիկա տարիներն անց է կացրել Սիեթլում և Լոս Անջելեսում։ 2003-ի հոկտեմբերին Ֆրենսիսը նորից վերադառնում է տատիկի մոտ, մոր՝ հերոինի հետ կապված ձերբակալության պատճառով։ Ձերբակալությունից մի քանի ժամ հետո Լավը ընդունում է ցավազրկողների չափից մեծ քանակ։ Նա Ֆրենսիսի խնամակալությունը վերականգնում է 2005 թվականին։ 2009 թվականի դեկտեմբերի 11-ին Քալիֆորնիայի վերջին ատյանի դատարանը Լոս Անջելեսում Ֆրենսիսի ժամանակավոր համախնամակալներ է նշանակում իր տատին՝ Վենդի Օքօնորին և Քիմբերլի Քոբեյնին ։ 2009-ի դեկտեմբերի 16-ին դատական զեկույց ստացվեց, որ Լավը ժամանակավոր զրկվում է դստեր հետ յուրաքանչյուր ուղղակի կամ անուղղակի կապեր ունենալուց ։ 2010-ի օգոստոսի 18-ին Ֆրենսիսը ժառանգում է հոր կարողության 37%-ը։ Փաստաթղթերն ապացուցում են, որ այժմ Ֆրենսիս Քոբեյնն է ղեկավարում անվան իրավունքները, այլ ոչ թե Լավը ։ 2011-ին Ֆրենսիսը գնեց իր առաջին իսպանական ոճով առանձնատունը 1.8 միլիոն դոլլար արժողությամբ։ Այն գտնվում է Արևմտյան Հոլիվուդում, Սանսեթ Սթրիփից մի փոքր հեռավորության վրա  ։
Մոդելավորում
2006-ի օգոստոսին Ֆրենսիս Քոբեյնը նկարահանվել է ELLE ամսագրում, իր հոր հայտնի շագանակագույն կարդիգանով և գիշերային տաբատով, որպես հոդվածի մաս, ուր ռոք աստղերի երեխաները ներկայացնում են իրենց ծնողների հագուստը։ Նա բացատրում է. «Ես հագել եմ նրա գիշերազգեստը, որովհետև 1992-ին նա դրանով է ամուսնացել մորս հետ Հավայան կղզիներում։ Ես կարծեցի, որ այն գեղեցիկ կնայվի, եթե ես հագնեմ այսօր։ Նա շատ ալարկոտ էր կոստյում հագնելու համար, և նա ամուսնացավ գիշերազգեստով»։ 2008 թվականի փետրվարին նա հայտնվեց Harper's Bazaar ամսագրում, Էվիտայի կերպարով ։ Քոբեյնը նկարահանվել է Հեդի Սլայմոնի 2011 թվականի օգոստոսի 2-ի վեբ ֆոտոշարքում  ։
Արվեստ
2010 թվականի հուլիսին Քոբեյնը թողարկեց իր աշխատանքների հավաքածուն «Scumfuck» խորագրով Լոս Անջելեսի La Luz de Jesus պատկերասրահում  ։ Այն հանդես է գալիս «Fiddle Tim» կեղծանվան տակ։ 2012 թվականի օգոստոսի 4-ին նա մասնակցել է MIXTAPE շոուին։ Արտիստներին խնդրել էին ընտրել մի երգ և ստեղծել արվեստի գործ՝ ոգեշնչված այդ երգով։ Ֆրենսիսն ընտրեց The Jesus and Mary Chain-ի «Բլեք» երգը։ Այն ընտրվեց iTunes-ում թվային ցուցադրության համար։ 2012 թվի հոկտեմբերի 30-ին Ֆրենսիսը հայտարարեց, որ իր առաջին ցուցահանդեսը տեղի կունենա 2013 թվականի փետրվարին    ։
Այլ ձեռնարկումներ
Քոբեյնը որպես պրակտիկանտ աշխատել է Rolling Stone ամսագրի համար 2008 թվականի հունիսից օգոստոսը  ։ 2009-ին պարզ է դառնում, որ նա հրաժարվել է Թիմ Բարթոնի՝ «Ալիսը հրաշքների աշխարհում» ֆիլմի Ալիսայի կերպարը մարմնավորել։ Քոբեյնը նաև հայտնվել է որպես հյուր-վոկալիստ Էվելին Էվելինի «My Space» երգում, որը ձայնագրվել է 2010 թվականի մարտի 30-ին։ Ամանդա Փալմերը պարզաբանել է, որ Ֆրենսիսը այն 20 արվեստագետներից մեկն է, ում ձայնն ամբողջովին համընկել է ձայնագրմանը։ Քոբեյնը նաև եղել է գործադիր պրոդյուսեր իր հոր մասին պատմող HBO ֆիլմում՝ «Kurt Cobain: Montage of Heck»-ում։
Անձնական կյանքը
2005 թվականի սեպտեմբերին տասներեքամյա Քոբեյնը տվել է իր առաջին հարցազրույցը Teen Vogue-ին, որում նա պատմում է իր անձնական ոճի և ընտանիքի մասին ։ Մեկ այլ հարցազրույց հայտնվում է ID ամսագրում, որում նա բացասաբար է արտահայտվում մոր մասին հոդվածների համար և ասում.«Երբ չափից շատ ստեր եմ լսում նրա մասին մամուլից, դա բացասաբար է ազդում»։ Քոբեյնը 2010-ին հարցազրույց է տվել իր արվեստի մասին որպես «Fiddle Tim»։ 2008 թվի սեպտեմբերին Ֆրենսիսը նշեց իր «R.I.P. CHILDHOOD» 16-րդ տարեդարձը Լոս Անջելեսի House of Blues-ում ։ 2010 թվականի հունվարին Ֆրենսիսը հանդիպում էր երաժիշտ Իսայահ Սիլվայի հետ (ծնվ. 1985 թ. հունվարի 20)։ 2011 թվականի հոկտեմբերին նրանք հայտարարում են իրենց նշանադրության մասին   ։ Նրանք ամուսնացել են 2015 թվականին գաղտնի արարողությամբ՝ նշանադրությունից 4 տարի անց։
2014 թվականին Լանա Դել Ռեյը հարցազրույցներից մեկի ժամանակ հիացմունքով նշեց լավագույն արտիստներին, այդ թվում նաև Կուրտ Քոբեյնին, և ավելացրեց. «Երանի ես էլ արդեն մեռած լինեի․․․ես չեմ ցանկանում շարունակել այս ամենը» ։ Ֆրենսիսը նրա Twitter-ի էջին պատասխան ուղարկեց. «Ես երբեք լիարժեք չեմ ճանաչի իմ հորը, որովհետև նա երիտասարդ մահացավ։ Դա դառնում է ցանկալի սխրանք, քանի որ ձեզ նման մարդիկ կարծում են, որ դա զիլ է․․․ ամենևին էլ այդպես չէ։ Ընդունեք կյանքը, քանի որ այն մեկ անգամ է տրված։ Մարդիկ վատնում են իրենց կյանքը։ Մի՛ եղեք այդ մարդկանցից մեկը» ։ Լանան հետո միայն հայտարարեց, որ իր խոսքերը համատեքստից դուրս էին։
Արտաքին հղումներ
Կատեգորիա:Ամերիկացի կին արվեստագետներ Կատեգորիա:Ամերիկացի մոդելներ
Դոբրոլյուբովկա (գյուղ, Դվուրեչենսկի շրջան)
Դոբրոլյուբովկա (Добролюбівка), գյուղ Ուկրաինայի Խարկովի մարզի Դվուրեչենսկի շրջանում։ Հիմնադրվել է 1845 թվականին։
2001 թվականի տվյալներով Դոբրոլյուբովկա գյուղում բնակվում էր 139 մարդ։ Բնակավայրը զբաղեցնում է 0,351 կմ² տարածք։ Բնակչության խտությունը կազմում էր 396,01 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Դվուրեչենսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1845 թվականին հիմնադրված բնակավայրեր
Սանտա Ֆիլոմենա դու Մարանիան
Սանտա Ֆիլոմենա դու Մարանիան (Santa Filomena do Maranhão), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 5637 մարդ՝ 2006 թվականի տվյալներով։ Գրավում է 403,849 կմ² տարածք։ Բնակչության խտությունը՝ 14,0 մարդ/կմ²։
Աշխարհագրություն
Միջավայրի կլիման արևադարձային է։
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
Ալեքսեյ Դրուզին
Ալեքսեյ Ալեքսանդրովիչ Դրուզին , ռուսական ֆուտբոլիստ, «Ռոտոր» ակումբի կիսապաշտպան։ Ռուսաստանի սպորտի վարպետ (2016) ։
Կենսագրություն
Վոլգոգրադի «Ռոտոր» ֆուտբոլային ակումբի սպորտինտերնատի սան է։ 2005 թվականին հանդես է եկել Կամիշինի «Տեքստիլշչիկում», 2006 թվականին՝ «Էներգետիկում»։ 2007-2008 թվականներին խաղացել է Ռոբերտ Եվդոկիմովի գլխավորությամբ «Ալնասում»։ 2009 թվականի տեղափոխվել է Օմսկի «Իրտիշ», որտեղ դարձել է երկրորդ դիվիզիոնի արևելք տարածաշրջանի հաղթող և թիմին օգնել է անցնել առաջին դիվիզիոն։ 2011 թվականին նորից խաղացել է Ռոբերտ Եվդոկիմովի գլխավորությամբ «Կամազ» ակումբում։ 2012 թվականին տեղափոխվել է Օրենբուրգի «Գազովիկ» ակումբ, որի հետ նույնպես դուրս է եկել ՖԱԼ ։ 2016 թվականի հունիսին պայմանագիր է կնքել «ՍԿԱ-Խաբարովսկ» ակումբի հետ ։ 2018 թվականի ձմռանը տեղափոխվել է Վոլգոգրադի «Ռոտոր» ակումբ ։
Անձնական կյանք
Ամուսնացած է։ Կինը՝ Եկատերինա (ծանոթացել է Օմսկում ), որդին՝ Զախար ։
Ծանոթագրություններ
Կատեգորիա:Ռուս ֆուտբոլիստներ Կատեգորիա:Ռուսաստանի սպորտի վարպետներ Կատեգորիա:Ֆուտբոլի կիսապաշտպաններ Կատեգորիա:Ռուսաստանի Պրեմիեր Լիգայի խաղացողներ
Վիադանիկա
Վիադանիկա  (իտալ․՝ Viadanica), կոմունա Իտալիայում, Լոմբարդիա մարզի Բերգամոյի գավառում ։
Բնակչությունը կազմում է 1078 մարդ (2008 թվականի տվյալներով)։ Բնակչության խտությունը 205 մարդ/կմ²։ Տարածքը՝ 5 կմ²։ Փոստային ինդեքս՝ 24060։ Հեռախոսային կոդ՝ 035։
Բնակավայրի հովանավորն են համարվում՝ սուրբ Անտոն Մեծը և սուրբ Հովհաննես Մկրտիչը։
Ծանոթագրություններ
Կատեգորիա:Իտալիայի բնակավայրեր
Փերիի շրջան (Արկանզաս)
Փերի (Perry County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.427 կմ² է, բնակչությունը՝ 10.445 մարդ (2007 թ. տվյալներով)։ Շրջկենտրոնն է Փերիվիլ բնակավայրը։ Կազմավորվել է 1840 թ.։
Արտաքին հղում
Կատեգորիա:Արկանզասի շրջաններ
Օբոդովկա (գյուղ, Տրոստյանեցի շրջան)
Օբոդովկա (Ободівка), գյուղ Ուկրաինայի Վիննիցայի մարզի Տրոստյանեցի շրջանում։ Հիմնադրվել է 1570 թվականին։
2001 թվականի տվյալներով Օբոդովկա գյուղում բնակվում էր 3 506 մարդ։ Բնակավայրը զբաղեցնում է 4,35 կմ² տարածք։ Բնակչության խտությունը կազմում էր 805,98 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Տրոստյանեցի շրջանի բնակավայրեր Կատեգորիա:Ուկրաինայի գյուղեր Կատեգորիա:1570 թվականին հիմնադրված բնակավայրեր
Անտոն Սիխարուլիձե
Անտոն Սիխարուլիձե (Анто́н Тариэльевич Сихарули́дзе, ), ռուս գեղասահորդ, ով հանդես է եկել զուգասահքում։ Ռուսաստանի սպորտի վաստակավոր վարպետ (2000 թ.): 2002 թվականի օլիմպիական չեմպիոն, Օլիմպիադա-1998 արծաթե մրցանակիր, աշխարհի և Եվրոպայի կրկնակի չեմպիոն Ելենա Բերեժնայայի հետ։ Ավելի վաղ` Մարիա Պետրովայի հետ պատանիների կարգում աշխարհի կրկնակի չեմպիոն։ 2008 թվականից 2012 թվականներին Ռուսաստանի Պետական դումայի ֆիզիկական կուլտուրայի և սպորտի կոմիտեի նախագահ։
Կարիերա
Գեղասահքով սկսել է զբաղվել վաղ մանկությունից։ Զույգ կազմելով Մարիա Պետրովայի հետ` երկու անգամ նվաճել է աշխարհի պատանեկան առաջնությունը (1994 և 1995 թվականներին)։ 1996 թվականից սկսել է հանդես գալ Ելենա Բերեժնայայի հետ` ներկայացնելով Սանկտ-Պետերբուրգը։ Մարզվել է Թամարա Մոսկվինայի ղեկավարությամբ։
1996 թվականին մարզումների ժամանակ Բերեժնայայի զուգընկեր Օլեգ Շլյախովը չմուշկով հարվածել էր գլխին։ Խոցվել էր քունքոսկրը, բեկորները վնասել էին ուղեղի թաղանթը։ Բերեժնայան ենթարկվեց երկու նյարդավիրաբուժական վիրահատության, ինչից  հետո ոչ միայն սովորեց նորից քայլել, այլ նաև խոսել, կարդալ։ Նորից սովորեց սահել, այս անգամ արդեն նոր զուգընկերոջ` Անտոն Սիխարուլիձեի հետ, ով նրա կողքին էր ողջ հետվիրահատական  փուլում ։
Գեղասահքի պատմության մեջ մտավ «Չարլի Չապլին» ծրագիրը։ Այն Սիխարուլիձեն Բերեժնայայի հետ կատարել է 2000/2001 թվականների մրցաշրջանում` որպես ազատ ծրագիր, իսկ հետո` արդեն որպես ցուցադրական։
Ենգիքյոյ (Ալեքսանդրապոլի գավառ)
Ենգիքյոյ, գյուղ Արևելյան Հայաստանի Երևանի նահանգի Ալեքսանդրապոլի գավառում ։
Գտնվում է Հայաստանի տարածքում։
Բնակչություն
1908 թվականին գյուղն ունեցել է 343 հայ բնակիչ։
Ծանոթագրություններ
Կատեգորիա:Արևելյան Հայաստանի գյուղեր
Բոլշիե Իզվալի
Բոլշիե Իզվալի (Большие Извалы), գյուղ Ռուսաստանի Լիպեցկի մարզի Ելեցկի շրջանի կազմում։
Բնակչությունը 2008 թվականին գրանցված տվյալներով կազմում էր 537 մարդ։
Հեծանա
Հեծանա (այժմ կոչվում է Ղարաբոյա կամ Կարաբոյա Qaraboya), գյուղ Մեծ Հայքի Սյունիք նահանգի Ճահուկ գավառում, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում։
Անվան ստուգաբանություն
Հեծանա գյուղը կրում է Հարդագողի Հեծանակ աստղի անունը ։
Աշխարհագրություն
Գյուղը գտնվում է Սալասուղչայ վտակի ամենավերին մասում, Շամեն գյուղից մոտավորապես 3 կմ հեռավորության վրա, ձորակի բարձրադիր վայրում։ Ժամանակակից գյուղի տեղում եղել է Շահապունիքի միջնադարյան Հեծանա պատմական գյուղը ։
Պատմություն
Գյուղի հնությունների ուսումնասիրությունների հիմք ենք տալիս ասլու, որ այն միջին մեծության հին հայկական գյուղ է եղել, նրա հնությունները վկայում են 9-10-րդ դարերի կյանքի մասին։ 1954-1955 թվականներին նրա բնակչությունը տեղափոխվել է Օծոփ, որից հետո Հեծանան ավերակների է վերածվել ։
Ծանոթագրություններ
Կատեգորիա:Շահբուզի շրջանի բնակավայրեր Կատեգորիա:Լքված բնակավայրեր
Վերջին ընթրիք (Ռոսսելիի որմնանկար)
«Վերջին ընթրիք» (Ultima Cena), Կոսիմո Ռոսսելիի և Բիաջիո դ'Անտոնիոյի աշխատանքի որմնանկարը, որը նկարվել է 1480-1482 թվականներին։ Գտնվում է Վատիկանի Սիքստինյան կապելլայում:
Պատմություն
1480 թվականի հոկտեմբերի 27-ին Ռոսելլին, Ֆլորենցիայի այլ նկարիչների հետ միասին, այդ թվում՝ Դոմենիկո Գիրլանդայոի և Սանդրո Բոտիչելլի, ժամանեց Հռոմ, որտեղ նրանց հրավիրված էին մասնակցելու Ֆլորենցիայի Հանրապետության փաստացի կառավարիչ Լորենցո դե Մեդիչիի և Հռոմի պապ Սիքստոս IV-ի հաշտեցման նախագծին։
Նկարի թեման զուգահեռ էր Մովսեսի և Հիսուս Քրիստոսի պատմությունների միջև՝ որպես Հին և Նոր Կտակարանների, ինչպես նաև Մովսեսին տրված օրենքի և Հիսուսի ուղերձի միջև շարունակականության խորհրդանիշ, որն իր հերթին իր իրավահաջորդ էր ընտրել Սուրբ Պետրոսին (Հռոմի առաջին եպիսկոպոս)։
Աշխատանքի մեծ ծավալի պատճառով նկարիչները բերել էին բազմաթիվ օգնականների։ Ռոսելլին իր հետ տարել էր իր աշակերտ Պիերո դի Կոզիմոյին։ Արվեստի պատմաբան Ջորջ Վազարիի կարծիքով Ռոսելլին համարվում էր պակաս շնորհալի, քան իր գործընկերները, և նրա աշխատանքները դառնում էին նրանց հեգնանքի առարկա։ Այնուամենայնիվ, Պապը բարձր էր գնահատում գույների հետ նրա աշխատանքը, որն ակնհայտորեն նկարչության մասնագետ չէր ։
Նկարագրություն
Որմնանկարը Հիսուսի պատմության մի մասն է և, ինչպես մատուռի մյուս որմնանկարները, այն պատկերում է Ավետարանից մի քանի դրվագ։ Որմնանկարի վրա կա մակագրություն՝ « REPLICATIO*LEGIS*EVANGELICAE*A*CHRISTO»: Ընթրիքը տեղի է ունենում կիսաշրջանաձեւ աբսիդում՝ սեղանի մոտ։ Հիսուսը գտնվում է կենտրոնում, կողքին առաքյալներն են։ Հուդան, ինչպես միշտ, պատկերված է խմբից անջատ՝ մեջքով դեպի դիտողը։ Կողքին կռվող շունն ու կատուն ընդգծում են նրա կերպարի բացասական երանգը։ Որմնանկարը ցույց է տալիս այն պահը, երբ Հիսուսը հայտարարում է, որ աշակերտներից մեկը կդավաճանի իրեն։ Մյուսները ձեռքերը սեղմում են կրծքին կամ խոսում միմյանց հետ։
Սեղանը դատարկ է՝ բացառությամբ Հիսուսի առջև դրված թասի, մի քանի սպասք հատակին է։ Որմնանկարի կողմերում կա երկու զույգ կերպար՝ շքեղ հագուստով։ Ձախ կողմում գտնվում են Կոսիմո Ռոսելլին և Բիաջիո դ'Անտոնիոն ։
Հավաքվածների հետևում՝ երեք պատուհանում, պատկերված է ևս երեք տեսարան՝ Գեթսեմանական աղոթք գավաթի համար, Հիսուս Քրիստոսի ձերբակալություն և Խաչելություն։ Այս երեք տեսարանները պատկանում են Բիաջիո դ'Անտոնիոյի վրձնին։ Հետագայում նմանատիպ «նկար-նկարում» տեխնիկա կիրառել է Պերուջինոն իր «Վերջին ընթրիքը» որմնանկարում։
Գրականություն
Կատեգորիա:Հին Կտակարանի թեմայով նկարներ Կատեգորիա:Վերածննդի կերպարվեստ Կատեգորիա:Իտալիայի գեղանկարչություն
Օրիա (Ալմերիա)
Օրիա (իսպ.` Oria), մունիցիպալիտետ Իսպանիայում`Ալմերիա պրովինցիայում (Անդալուսիա ինքնավար մարզում)։ Մունիցիպալիտետը գտնվում է Անդալուսիա շրջանում։ Զբաղեցնում է 235 կմ2 տարածք։ Բնակչությունը` 2888 մարդ (2010 թվականի տվյալներով)։ Գտնվում է պրովինցիայի վարչական կենտրոնից 150 կմ հեռավորության վրա։
Արտաքին հղումներ
Կատեգորիա:Իսպանիայի քաղաքներ Կատեգորիա:Ալմերիա պրովինցիայի բնակավայրեր Կատեգորիա:Անդալուսիայի բնակավայրեր
Էռերա (Անդալուսիա)
Էռերա (Herrera), քաղաք և համայնք Իսպանիայում, մտնում է Սևիլյայի պրովինցիայի մեջ, որն էլ իր հերթին մտնում է Անդալուսիա ինքնավար համայնքի մեջ։
Համայնքը մտնում է Սիերրա–Սուր–դե–Սևիլյա շրջանի կազմի մեջ։ Տարածքը՝ 53 կմ²։ Բնակչությունը՝ 6516 (2010)։ Հեռավորությունը պրովինցիայի վարչական կենտրոնից՝ 120 կմ։
Արտաքին հղումներ
Կատեգորիա:Սևիլյա պրովինցիայի մունիցիպալիտետներ Կատեգորիա:Իսպանիայի բնակավայրեր Կատեգորիա:Անդալուսիայի բնակավայրեր
Լենինի հրապարակ (Սանկտ Պետերբուրգ)
Լենինի հրապարակ (1910 թվականից մինչև 1924 թվականը - Ֆինլանդական կայարանի հրապարակ)՝ Սանկտ Պետերբուրգի Կալինինյան թաղամասում գտնվող հրապարակ, անցնում է Ֆինլանդական կայարանի կողքով։ Հրապարակը կազմված է երկու մասից. այն բաժանվում է Կոմսոմոլի փողոցով, հարավային մասը հասնում է մինչև Արսենալի ափ։
Պատմություն
Ֆինլանդական կայարանի շենքը կառուցվել է 1870 թվականին, ճարտարապետ Կուպինսկու նախագծով։ 1910 թվականից հրապարակը կրում էր Ֆինլանդական կայարան անունը։ Այդ ժամանակ ճանապարհները շենքից հիմնականում տանում էին դեպի Ֆիննական ծառուղի, իսկ հրապարակ անվանում էին հենց այդ հատվածում ընկած տարածությունը։ 1924 թվականի ապրիլի 25-ին հրապարակը վերանվանեցին Լենինի անունով, ի հիշատակ 1917 թվականի ապրիլի 3(16) Վլադիմիր Իլյիչ Լենինի այցի, որի ժամանակ նա ելույթ ունեցավ Պետրոգրադի աշխատավորների առաջ։ 1920-ական թվականների վերջում հրապարակը ստացավ իր ներկայիս անունը ՝ Լենինի հրապարակ։
1926 թվականի նոյեմբերի 7-ին հրապարակում ի պատիվ առաջնորդի հուշարձան կանգնեցվեց (քանդակագործ Եվսեև, ճարտարապետներ՝ Շուկո, Գելֆրիխ)։ Մինչ հեղափոխությունը Արսենալի ափից մինչև Կոմսոմոլի փողոցը ծառայողական շինություններ կային։ 1920 թվականին այդ տարածքը ստացավ Լենինի պողոտա անվանումը։
1950-ական թվականներին կապված մետրոյի շինարարության հետ, սկսվեց նաև կայարանի վերակառուցման աշխատանքները։ 1960 թվականին շահագործման հանձնվեց կայարանի նոր շենքը, որը դուրս էր գալիս դեպի Կոմսոմոլ փողոցը, հուշարձանը տեղաշարժեցին ավելի մոտիկ Նևային, շուրջբոլորը բարեկարգվեց և հրապարակի կենտրոնը վերջնականապես տեղափոխվեց այդ տարածք։ Դեռևս 1970-ականն թվականներին գրեթե ամբողջությամբ ապամոնտաժվեցին հին կայարանի մասերը, բացի կենտրոնական հատվածից, այն ներառված էր նոր նախագծում։ 1990-ական թվականների ընթացքում արձանի մոտ շինհրապարակ կար. հուշարձանից ոչ շատ հեռու վեր էր խոյանում 7 մետր տրամագծով մի գլան, որի պատճառով էլ այդ հատվածը սահմանափակված էր ցանկապատով։ 2005 թվականին հրապարակում՝ Լենինի արձանի կողքին, բացվեց ճարտարապետական կոմպոզիցիա՝ «Երգող շատրվանններ»։ 2005 թվականին սկսվեց հրապարակի անսամբլյայի վերակառուցումը։ 2009 թվականի մարտի 31-ի գիշերը լույս ապրիլի 1-ի առավոտյան Լենինի արձանը պայթեցվեց անհայտ անձանց կողմից։ Պայթյունի հետևանքով արձանի մեջ առաջացել էր մոտ 1 մետր տրամագծով անցք, ինչի հետևանքով այն իջեցվեց վերականգնելու նպատակով։ Ներկայումս հուշարձանը կրկին իր տեղում է, սակայն վանդալները այդպես էլ չեն հայտնաբերվել։
Տրանսպորտ
Լենինի հրապարակից տարբեր ուղղություններով անցնում են բազմաթիվ տրոլեյբուսներ և տրամվայներ։
Արտաքին հղումներ
Կատեգորիա:Սանկտ Պետերբուրգի հրապարակներ
(2987) Սարաբհայ
(2987) Սարաբհայ (Sarabhai), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,887254 ա. մ., առավելագույնը մոտենում է 2,6989 ա. մ. հեռավորության վրա և հեռանում 3,0756 ա. մ. ։ Արեգակի շուրջ մեկ ամբողջական պտույտ է կատարում 1791,95 երկրային օրվա ընթացքում, իր ուղեծրով շարժվելով միջինում 0,200898 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,02° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մալայա Վիտոն
Մալայա Վիտոն (Малая Витонь), գյուղ Ռուսաստանի Նովգորոդի մարզի Շիմսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Շիմսկի շրջանի բնակավայրեր
Տիգրան Մուրադյան (քանդակագործ)
Կրթություն
1990-1992 թվականներին սովորել է Հենրիկ Իգիթյանի անվան Գեղագիտության ազգային կենտրոն, 1992-1995 թվականներին՝ Հակոբ Կոջոյանի անվան գեղարվեստի դպրոցում, 1995-2002 թվականներին՝ Երևանի Փանոս Թերլեմեզյանի անվան գեղարվեստի ուսումնարանի քանդակի բաժնում, 2004-2010 թվականներին՝ Երևանի գեղարվեստի պետական ակադեմիայի քանդակի բաժնում։
Կիսանդրիներ
Տիգրան Մուրադյանը քանդակել է ԵՊՀ մուտքի ճեմասրահում և հայ բանասիրության ֆակուլտետում տեղադրված մեծանուն գիտնականների կիսանդրիներ.
Ծանոթագրություններ
Կատեգորիա:Հայ քանդակագործներ Կատեգորիա:Երևանի գեղարվեստի պետական ակադեմիայի շրջանավարտներ
Ջրածնի պերօքսիդ
Ընդհանուր բնութագիրը
Անջուր ջրածնի պերօքսիդը անգույն, ջրից ծանր հեղուկ է p=1,45 գ/սմ3,tհալ=0,4°С,tեռ=150,2°С (քայքայվում է)։ Ջրում լուծվում է ցանկացած հարաբերությամբ։ Պերօքսիդի խիտ լուծույթը պայթյունավտանգ է։ Սովորաբար օգտագործվում են դրա 33 կամ 3%-անոց ջրային լուծույթները։
Ստացումը
Ջրածնի պերօքսիդը ստացվում է.
BaO2+H2SO4=H2O2+BaSO4↓
Քիմիական հատկությունները
2.Ուժեղ օքսիդիչ է.
Н2О2 + 2KI + H2SO4 = I2 + K2SO4 + 2H2O
PbS+4H2O2=PbSO4+4H2O
3.Ուժեղ վերականգնիչ է.
3H2O2+K2Cr2O7+4H2SO4=3O2+K2SO4+Cr2(SO4)3+7H2O
Կիրառությունը
Շնորհիվ իր ուժեղ օքսիդիչ հատկությունների ջրածնի պերօքսիդը լայնորեն օգտագործվում են տանը և արդյունաբերության մեջ, որտեղ այն օգտագործվում է, ինչպես, օրինակ տեքստիլ արդյունաբերության ոլորտում արտադրություն թղթի վրա։ Այն օգտագործվում է որպես վառելիք հրթիռային որպես մեկ բաղադրություն։ Օգտագործվում է վերլուծական քիմիա, բժշկության մեջ։
Մագմատիկ ապարներ
Մագմատիկ ապարներ, հրային ապարներ, ապարներ, որոնք առաջացել են հրահեղուկ մագման սառչելու և բյուրեղանալու հետևանքով։ Մագման կարող է սառչել ինչպես Երկրի խոր հորիզոններում, այնպես էլ Երկրի մակերևույթին՝ արտավիժելուց հետո։ Մագմատիկ ապարները, ըստ սառչելու պայմանների, լինում են ինտրուզիվ (խորքային) և էֆուզիվ (հրաբխային, արտավիժած), որոնք իրարից տարբերվում են ստրուկտուրայով և տեքստուրայով։ Ինտրա, զիվ ապարները (գրանիտ, սիենիտ, դիորիտ) մագմայի դանդաղ բյուրեղացման պատճառով ունեն լրիվ բյուրեղային ստրուկտուրա և ներդրվում են որպես բաթոլիթներ, շտոկներ, լակոլիթներ, երակներ և այլն։ էֆուզիվ ապարները (բազալտ, անդեզիտ, տուֆ) մագմայի արագ սառչելու հետևանքով ունենում են ոչ լրիվ բյուրեղային ստրուկտուրա, հագեցած են հրաբխային ապակիով և հաճախ տեղադրվում են որպես լավային հոսքեր ու ծածկույթներ։ Մագմատիկ ապարները սովորաբար կազմված են սիլիկատներից։ Նրանց գլխավոր բաղադրամասը սիլիկահողն է (Si02), ըստ որի պարունակության մագմատիկ ապարները լինում են՝ գերհիմքային (SiO2 < 40%), հիմքային (40-56%), միջին թթվության (56-65%), թթու (65-70%) և գերթթու (>75%)։ Սիլիկատներ չպարունակող մագմատիկ ապարները (օրինակ, կարբոնատիտներ) խիստ սակավ են։ Համապատասխանաբար փոխվում է նաև միներալների կազմը մագմատիկ ապարների առանձնացված խմբերում։ Գերհիմքային ապարները (պիրոքսենիտներ, դունիտներ, օլիվիններ) բաղկացած են միայն օլիվինից և պիրոքսենից, հիմքայիններում (գաբրո, բազալտ) առկա է նաև կալցիումային պլագիոկլազ։ Թթու ապարներում (գրանիտ, լիպարիտ, դացիտ) նվազում է մագնզիում-երկաթային ու կալցիումային սիլիկատների պարունակությունը, և հանդես են գալիս ալկալիական դաշտային սպաթներ ու քվարց։ Կախված ալկալիների պարունակությունից՝ մագմատիկ ապարների յուրաքանչյուր խմբում առանձնացվում են նորմալ և ալկալիական շարքի ապարներ (ալկալիական գրանիտներ, նեֆելինային սիենիտներ, ֆոնոլիտներ)։ Մագմատիկ ապարների տարբեր տիպերի հետ կապված են լինում տարբեր օգտակար հանածոներ (օրինակ, թթու ապարների հետ՝ կապար, վոլֆրամ, ոսկի, հիմքայինների հետ՝ տիտանամագնետիտ, պղինձ, գերհիմքային ապարների հետ՝ քրոմ, պլատին, նիկել, ալկալիականների հետ՝ տիտան, ֆոսֆոր, ապատիտ, ցիրկոնիում, հազվագյուտ հողեր)։ Նշված բոլոր մագմատիկ ապարները լայնորեն տարածված են ՀՀ-ում։ Մագմատիկ ապարները ունեն տնտեսական նշանակություն. կիրառվում են որպես շինանյութ (տուֆեր, լաբրադորիտներ և այլն), հղկանյութ (պեմզա) և ջերմամեկուսիչներ (պեմզա, պեռլիտ), ինչպես նաև հումք են արժեքավոր բաղադրիչների կորզման համար (օրինակ, ալյումինիում՝ նեֆելինային սիենիտներից)։
Կատեգորիա:Մագմատիկ ապարներ
Ֆալեռնա
Ֆալեռնա  (Falerna), կոմունա Իտալիայում, Կալաբրիա մարզի Կատանձարո գավառում ։
Բնակչությունը կազմում է 3602 մարդ, բնակչության խտությունը կազմում է 151 մարդ/կմ²։ Զբաղեցնում է 23,9 կմ² մակերես տարածք։ Փոստային ինդեքսն է՝ 88042 ։ Հեռախոսային կոդը՝ (+39) 0968։
Ժողովրդագրություն
Բնակչության թվաքանակի փոփոխությունները.
Էկարտսվիլեր
Էկարտսվիլեր (Eckartswiller), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 488 մարդ, բնակչության խտությունը` 39.26 մարդ/կմ²։ Բնակավայրը զբաղեցնում է 12.43 կմ² տարածք։
Աշխարհագրություն
Գտնվում է Փարիզ քաղաքից 370 կմ արևելք, Ստրասբուրգ քաղաքից` 36 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Դովգենկոե
Դովգենկոե (Довгеньке), գյուղ Ուկրաինայի Խարկովի մարզի Դվուրեչենսկի շրջանում։ Հիմնադրվել է 1760 թվականին։
2001 թվականի տվյալներով Դովգենկոե գյուղում բնակվում էր 2 մարդ։ Բնակավայրը զբաղեցնում է 0,018 կմ² տարածք։ Բնակչության խտությունը կազմում էր 111,11 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Դվուրեչենսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1760 թվականին հիմնադրված բնակավայրեր
Վոսկրեսենկա (գյուղ, Բուրինի շրջան)
Վոսկրեսենկա (Воскресенка), գյուղ Ուկրաինայի Սումիի մարզի Բուրինի շրջանում։ Հիմնադրվել է 18-րդ դարում։
2001 թվականի տվյալներով Վոսկրեսենկա գյուղում բնակվում էր 950 մարդ։
Արտաքին հղումներ
Կատեգորիա:Ուկրաինայի Սումիի մարզի Բուրինի շրջանի բնակավայրեր Կատեգորիա:Ուկրաինայի գյուղեր Կատեգորիա:18-րդ դարում հիմնադրված բնակավայրեր
Թալարդաշ
Թալարդաշ, գյուղ Արևելյան Հայաստանի Երևանի նահանգի Ալեքսանդրապոլի գավառում ։
Գտնվում է Հայաստանի տարածքում։
Բնակչություն
1906 թվականին գյուղն ունեցել է 742 հայ, իսկ 1908 թվականին՝ 756 հայ բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Դևոն (կղզի)
Դևոն (Devon Island), խոշոր կղզի Կանադական Արկտիկական կղզեխմբում։ Մտնում է Կանադայի Նունավուտ նահանգի Կիկիկտանի շրջանի վարչական կազմի մեջ։ Անմարդաբնակ ամենամեծ կղզին է աշխարհում։
Աշխարհագրություն
Դևոն կղզին Պարիի կղզեխմբի մաս է կազմում։ Մակերեսը 55.247 մ², ափագծի երկարությունը` 3.589 կմ ։ Մակերեսի մեծությամբ 27-րդն է աշխարհում և 6-րդը Կանադայում։ Ձևով հիշեցնում է լատիներեն L տառը (կամ հին հոլանդական փայտե կոշիկ)։ Կղզու երկարությունը արևելքից արևմուտք 503 կմ է, հարավից հյուսիս` 289 կմ։
Կղզին գտնվում է Լանկաստեր նեղուցից հյուսիս, որից բաժանված է Բաֆինի երկրով։ Արևմուտքում Վելինգտոնի նեղուցը Դևոնը բաժանում է Կոռնուոլիս կղզուց, Պեննի նեղուցը` Բատերստ կղզուց, հյուսիս-արևմուտքում Կարդիգան նեղուցը` Նորթ Քենթ կղզուց, հյուսիսում Ջոնսի նեղուցը` Էլսմիր կղզուց, հյուսիս-սրևելքում Լեդի Էնն նեղուցը` Կոբերգ կղզուց, իսկ արևելքից կղզին ողողում են Բաֆֆինի ծովի ջրերը։
Դևոն կզին ունի աշխարհագրական ընդարձակ 3 գոտիներ։ Արևելյան գոտին զբաղեցնում է կղզու արևելյան մասը։ Այն գրեթե ամբողջությամբ (12.000 կմ²) սառցածածկ է և պարունակում է շուրջ 3.980 կմ³ սառույց` առավելագույնը 880 մ հաստությամբ։ Սառցաշերտի տակ է գտնվում կղզու բարձրագույն լեռնագագաթը (1921 մ ծովի մակարդակից)։ Կենտրոնական գոտին գտնվում է 300-400 մ բարձրությամբ սարահարթի վրա։ Այն Լանկաստերի սարահարթի մի մասն է կազմում։ Հյուսիս-արևմտյան գոտին ներառում է կղզու մնացած հատվածը` ներառյալ Գրինել թերակղզին։ Այս տարածքում գերակշռում է լեռնային լանդշաֆտը ։
Կղզում գտնվում է Հոթոն (Haughton) հարվածային խառնարանը, որ ձևավորվել է 39 միլիոն տարի առաջ 2 կմ տրամագծով երկնաքարի անկման հետևանքով։ Բախումից հետո առաջացել է 24 կմ տրամագծով խառնարան, որը լցվել է ջրով և մի քանի միլիոն տարի գոյատևել լճի տեսքով։
Պատմություն
1924 թվականի օգոստոսին կառավարության աջակցությամբ կղզում բացվել է Դանդաս Հերբոր կայանը (Dundas Harbour) այլ երկրների կետորսության ապօրինի դեպքերը կանխելու նպատակով։
1934 թվականին մորթու գների անկման և տնտեսական մի քանի այլ նկատառումներով Բաֆֆինի երկրից Դևոնում հաստատվել է ինուիտների 53 ընտանիք, սակայն կլիմայական խիստ պայմաններից ելնելով` նրանք 1936 թվականին լքել են կղզին։ 1940-ական թվականներին Դանդաս հերբորում բացվել է սահմանապահ կետ, որը, սակայն, վերջնականապես փակվել է 1951 թվականին։
2004 թվականի հուլիսին Դևոնում ժամանակավորապես հաստատվել է 5 գիտնական և 2 լրագրող, ովքեր մոդելավորում էին կյանքի և աշխատանքի պայմանները Մարս մոլորակում։ Դևոն կղզում ՆԱՍԱ-ն կազմակերպում է աշխարհագրական, ջրաբանական, բուսաբանական և միկրոկենսաբանական հետազոտություններ։
Ներկայումս Դանդաս Հերբորում պահպանվել են մի քանի շինությունների ավերակներ։
Արտաքին հղումներ
Կատեգորիա:Կղզիներ այբբենական կարգով Կատեգորիա:Անմարդաբնակ կղզիներ Կատեգորիա:Կանադայի կղզիներ
Կիասմա
Կիասմայի ժամանակակից արվեստի թանգարան (Nykytaiteen museo Kiasma, Կիասմայի վիզուալ մշակույթի կենտրոն), Ֆինլանդիայի և Հելսինկիի ամենից այցելվող թանգարաններից մեկը։
Պատմություն
Ատենեումի գեղարվեստական թանգարանի, Սինեբրուհովի գեղարվեստական թանգարանի և Ֆինլանդիայի կենտրոնական գեղարվեստական արխիվի հետ միասին ընդգրկված է Ֆինլանդիայի ազգային պատկերասրահի կազմում։
Թանգարանի ֆոնդում է պահվում ժամանակակից արվեստի շուրջ 4 հազար ցուցանմուշ։ Հավաքածուի ցուցանմուշները թարմացվում են ամեն տարի, 4-րդ և 5-րդ հարկերի ժամանակավոր ցուցահանդեսները փոխվում են 3-4 անգամ։
Անվանում
«Կիսամա» բառը ձևավորվել է հին հունարեն «հիասմա» բառից, որը նշանակում է տեսողական նյարդերի մասնակի հատման վայր։ Խաչաձև գաղափարը տեսանելի է նաև շինության հենց տեսքից, որտեղ ուղիղ և շրջանաձև հատվածները շարժվում են միմյանց ընդառաջ ։
Ճարտարապետություն
Կառույցը նախագծվել է ամերիկացի ճարտարապետ Սթիվեն Հոլի կողմից, որը հայտնի է իր օրիգինալ ճարտարապետությամբ։ Տանիքը ծածկված է ցինկով, տիտանով և պղնձով, պատերը զարդարված են կարմիր արույրով և ապակիով։
Շենքը նախագծվել է 40 տարի։ Հանրության համար բաց է 1998 թվականի գարնանից։
Տեղադրություն
Թանգարանը գտնվում է Հելսինկիի կենտրոնում, Մաններհեյմինաուկիո հրապարակում, մարշալ Մաններգեյմի հուշարձանի կողքին։
Մինչ թանգարանը գնում է 4 համարի տրամվայրը և 5 համարի ավտոբուսը։ Մոտակա մետրոյի կայարանը Ռաուտատիենտորին է։
Թանգարանը բաց է չորեքշաբթի և ուրբաթ օրերին, ժամը 10:00-23:00-ն, իսկ երեքշաբթի և ազատ օրերին՝ 10:00-17:00-ն։ Ազատ օր է երկուշաբթին։
Արտաքին հղումներ
Կատեգորիա:Թանգարաններ այբբենական կարգով Կատեգորիա:Ֆինլանդիայի թանգարաններ Կատեգորիա:Ժամանակակից արվեստի թանգարաններ
Ֆիլիպսի շրջան (Արկանզաս)
Ֆիլիպս (Phillips County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.795 կմ² է, բնակչությունը՝ 21.757 մարդ (2007 թ. տվյալներով)։ Շրջկենտրոնն է Հելենա բնակավայրը։ Կազմավորվել է 1820 թ.։
Արտաքին հղում
Կատեգորիա:Արկանզասի շրջաններ
Տիրամայրն (տաղ)
Մեղեդին
Մեղեդին պահպանվել է առնվազն երկու գրառումով՝ Նիկողոս Թաշչյանի և Կոմիտասի։ Թեև Կոմիտասի հայտնաբերսծ տաղը իր խոր ավանդականությամբ և այլ ոճական հատկանիշներով մոտիկ է Գրիգոր Նարեկացու այլ տաղերին, ապա խոսքերը լեզվա-ոճական և տաղաչափական հատկանիշերով, հավանաբար, փոքր-ինչ ուշ ժամանակի արգասիք են։
Տեքստը
Տեքստից հայտնի միայն առաջին տունը։ Առանձնանում է ընգծված ժողովրդական արտահայտություններով։
Տիրամայրն հանդեպ որդւոյն ի խաչին կայր տըրտմագին, Եւ լըսելով զծարաւին, հառաչմամբ լայր ցաւագին, Ի փուշ պըսակըն դիտելով, ողբ, կոծ, վայ տայր իւր անձին, ―Աչացըս լոյս, որդեակ Յիսուս, Ես ընդ քեզ մեռանիմ։
Ծանոթագրություններ
Կատեգորիա:Տաղեր
Լոնդոնի կինոյի թանգարան
Լոնդոնի կինոյի թանգարան (Cinema Museum (London), գտնվում է Քենինգթոնում և բարեգործական կազմակերպություն է։ Թանգարանի հավաքածուն հիմնադրվել է 1986 թվականին Ռոնալդ Գրանտի և Մարթին Համֆրիսի կողմից՝ իրենց՝ կինոյի և հուշամատյանների անձնական հավաքածուից։ Ներկայիս շենքը ժամանակին եղել է աշխատանքային տուն, որտեղ ապրել է Չարլի Չապլինը՝ մանուկ հասակում։
Պատմություն
1986 թվականին Բրիքսթոնում նախ ստեղծվել է Ռալեյ սրահը (Raleigh Hall), ապա թանգարանը տեղափոխվել է Քենինգթոն ։ 1988 թվականից սկսած այն հիմնադրվել է 2 Դուգարդ Ուեյում (2 Dugard Way)՝ Լոնդոնի ինքնավար Լամբեթի շրջանում։ Լամբեթի աշխատանքային տան վարչական բլոկի շինությունը սեփականաշնորհվել է Հարավային Լոնդոնի և Մեյսլիի NHS վստահության հիմնադրամի կողմից (South London and Maudsley NHS Foundation Trust) :
Շնորհիվ շենքի հաջողված վաճառքի, այն կարողացավ պահպանել իր գոյությունը և 2011 թվականին՝ իր ապագան ապահովելու համար, թանգարանը ներգրավվել է հանրային ֆոնդի մեջ ։ Թանգարանը եղել է The Guardian օրաթերթի փաստավաերագրական սուբյեկտ ։ 2008 թվականին կանադացի կինոռեժիսոր Մարկ Լեվիսը փաստավավերագրական ֆիլմ է նկարահանել թանգարանի մասին ։
Հավաքածու
Թանգարանի հավաքածուն ներառում է ֆիլմարտադրության նյութեր, ֆիլմերի ցուցադրություն և կինոյի զարգացումը՝ վաղ շրջանից մինչև մեր օրեր։ Օրինակ, այն ունի երբևէ արտադրված պրոֆեսիոնալ կամ սիրողական, յուրաքանչյուր չափի ֆիլմի պրոեկտոր։
Թանգարանին են պատկանում Միթչելի և Քենյոնի հին ֆիլմերի հավաքածուները, 1899-1906 թվականներին՝ Blackburn ֆիլմարտադրության կազմակերպությունը։ Այս ֆիլմերը 1997 թվականին ցուցադրվել են համր ֆիլմերի փառատոնին (Pordenone Cinema Muto) :
Ըստ Time Out-ի տվյալների, Լամբեթի կինոյի թանգարանը նշանավորվում է իդիոսինկրատիկ ֆիլմերի յուրահատուկ հավաքածուով՝ ներառելով պաստառներ, Արտ-դեկո կինոթատրոններ, 1940-1950-ական թվականների հսկիչների համազգեստներ, տոմսեր, մոխրամաններ և թխվածքաբլիթներ, ինչպես նաև արխիվը պարունակում է հարյուրավոր գրքեր, ավելին քան մեկ միլիոն լուսանկար և 17 միլիոն կինոժապավեն։ Միջոցառումների ժամանակ կամավորները կանոնավոր հագնում են կինոյի սպասավորների օրիգինալ զգեստները։
Թանգարանը ջանում էր նշել բոլոր ֆիլմերի ասպեկտները, իսկ համր ֆիլմի շարժանկարը ցույց էր տալիս ճշգրիտ չափը՝ ճիշտ արագությամբ՝ օգտագործելով հատուկ հարմարեցված պրոյեկտորները՝ ցուցադրելով ժամանակակից հեռուստատեսության մշակույթը։ Այն նպաստում է հեղինակության աճին ՝ իր էկլեկտիկ միջոցառումների շարքի համար։
Այդ տեղակայված է Էլիֆընթ և Քեսթըլ (Elephant and Castle) Քենինգթոն (Kennington) խողովակաշարային կայաններում։
Թանգարանի շենքի վաճառք
2017 թվականին հայտարարվել է, որ շենքը սեփականաշնորհել է Հարավային Լոնդոն և Մեյսլիի NHS վստահության հիմնադրամը (South London and Maudsley (SLaM) NHS Foundation Trust)։ Թանգարանն այն վարձակալում է և որոշվում շինությունը բաց շուկայում վաճառել ։
Քեն Լոչի կողմից ակցիա է սկսվել դերասանների և ֆիլմարտադրողների աջակցությամբ, և թանգարանը պահելու համար հավաքվել է գրեթե 20,000 ստորագրություն ։
Արտաքին հղումներ
Կատեգորիա:1986 հիմնադրված թանգարաններ Կատեգորիա:Լոնդոնի թանգարաններ
Արտակարգ իրավիճակների հեռախոսահամարներ
Արտակարգ իրավիճակների հեռախոսահամարներ,  արտակարգ իրավիճակների դեպքում արագ արձագանքման ծառայության հեռախոսահամարներ։
Բոլշիե Լիզկի
Բոլշիե Լիզկի (Большие Лызки), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 136 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Խիսլավիչսկի շրջանի բնակավայրեր
Արտակարգ իրավիճակների հեռախոսահամարներ
112 հեռախոսահամար
ԵՄ շատ երկրներում 112 համարը գտնվում է արտակարգ ծառայության համարների շարքում, որոնք երկրում գործել են դեռևս մինչև դաշինքի կազմի մեջ մտնելը։ Լեհաստանում 112 համարի հետ մեկտեղ գոյություն ունեն բոլոր փրկարար ծառայությունների կանչի համարներ․ ոստիկանություն (997), հրշեջ ծառայություն (998) և շտապ օգնություն (999)։ Ֆրանսիայում բացի 112 համարից գործում են նաև 15 (շտապ օգնություն), 17 (ոստիկանություն) և 18 (հրշեջ ծառայություն) համարները։ Բայց կան նաև երկրներ, որտեղ գործում է միայն մեկ արտակարգ ծառայության գիծ ՝ 112։ Դրանք են Շվեդիա, Իսլանդիա, Դանիա և որոշ այլ երկրներ։ (1970-ականներին Դանիայում գործել է միակ 000 արտակարգ ծառայության համարը)։
Համար 911
Համար, որը միավորում է փրկարարական բոլոր ծառայությունները՝ շտապ օգնություն, ոստիկանություն և նման այլ կառուցվածքներ ԱՄՆ-ի տարածքում և Կանադայում — 911։
Գործնականորեն ժամանակակից բոլոր բջջային հեռախոսները այնպես են կառուցված, որ 911 թվային կոմբինացիան հավաքելու և զանգի կոճակը սեղմելու դեպքում ավտոմատ կերպով զանգը փոխանցվում է տեղային ոստիկանության բաժանմունք կամ փրկարար ծառայություն՝ անկախ այն բանից, թե աշխարհի որ երկրում է արտադրվել տվյալ հեռախոսը, և թե որ երկրում է գտնվում 911 համարը հավաքող մարդը։
Մագմատոգեն հանքավայրեր
Մագմատոգեն հանքավայրեր, հանքավայրեր, որոնց ծագումը կապված է մագմատիկ գործունեության հետ։ Առաջանում են երկու ճանապարհով։ Մի դեպքում մագմայից հանքային տարրերը անջատվում են ապար կազմող սիլիկատների հետ միաժամանակ, կամ փոքր-ինչ ավելի, ուշ։ Հանքանյութերն առաջացնում են միներալների ցան կամ նրանց ավելի հոծ կուտակներ ինտրուզիվ զանգվածների տարբեր հատվածներում։ Հանքային միներալները՝ ինտրուզիաների սառչելու ժամանակ առաջացած ճեղքերում երբեմն գոյացնում են երականման, ոսպնյակաձև, հազվադեպ՝ սյունաձև հոծ մարմիններ։ Մյուս դեպքում մագման, նախքան սառչելն ու բյուրեղանալը, բաժանվում է սիլիկատային և սուլֆիդային մասերի։ Ջերմությունն իջնելու հետ միասին իջնում է սուլֆիդների լուծելիությունը, որոնք հաւռցքից կաթիլների ձևով անջատվում են, միանում իրար, կազմում ավելի խոշոր զանգվածներ և ծանրության ուժի տակ իջնում ինտրուզիվ զանգվածների հատակը։ Այդ եղանակով են առաջանում հատկապես պդինձ-նիկելային հանքավայրերը։ Մագմատոգեն հանքավայրերի ձևավորումը տեղի է ունենում մի քանի հարյուր աստիճան ջերմության և զգալի ճնշման պայմաններում։ Մագմատոգեն հանքավայրեր են առաջացնում քրոմը, պլատինը և նրա խմբի տարրերը՝ ալմաստը, տիտանը, երկաթը, հազվագյուտ տարրերը, նիոբիումը, տանտալը, ինչպես նաև պղնձի ու նիկելի հանքանյութերը։
Կատեգորիա:Հանքավայրեր
Месторождение
Գավերինա Տերմե
Գավերինա Տերմե (իտալ․՝ Gaverina Terme), կոմունա Իտալիայում, Լոմբարդիա մարզի Բերգամոյի գավառում ։
Բնակչությունը կազմում է 925 մարդ (2008 թվականի տվյալներով)։ Բնակչության խտությունը 185 մարդ/կմ²։ Տարածքը՝ 5 կմ²։ Փոստային ինդեքս՝ 24060։ Հեռախոսային կոդ՝ 035։
Բնակավայրի հովանավորն է համարվում՝ սուրբ Սան Վիտորե Մարտիրեն։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Էռնստ Ռոբերտ Կուրցիուս
Էռնստ Ռոբերտ Կուրցիուս (Ernst Robert Curtius, ), գերմանացի գրականագետ։
Հարել է Կ. Ֆոսլերի դպրոցին, որն ուսումնասիրության կենտրոնում դնում էր գրողի բառամթերքի, անհատական ոճի վերլուծությունը։
Հիմնական աշխատություններն են՝ «Բալզակ» (1923), «Ֆրանսիական ոգին նոր Եվրոպայում» (1925), «Ջեյմս Ջոյս» (1929) ։
Ծանոթագրություններ
Կատեգորիա:Գերմանացի գրականագետներ Կատեգորիա:1886 ծնունդներ Կատեգորիա:1956 մահեր Կատեգորիա:Հումբոլդտի համալսարանի շրջանավարտներ Կատեգորիա:Ստրասբուրգի համալսարանի շրջանավարտներ Կատեգորիա:Բոննի համալսարանի շրջանավարտներ Կատեգորիա:Գերմանացի բանասերներ Կատեգորիա:Գերմանացի լեզվաբաններ Կատեգորիա:Գերմանացի թարգմանիչներ Կատեգորիա:Գերմանացի վիպասաններ Կատեգորիա:Գերմանացի գրողներ Կատեգորիա:Բրիտանական ակադեմիայի թղթակից-անդամներ Կատեգորիա:Գրաքննադատներ
The Boyz (խումբ)
The Boyz (더보이즈), հարավկորեական խումբ, որը ձևավորվել է Cre.ker Entertainment-ի կողմից 2017 թվականին դեկտեմբերի 6-ին:Այժմ գտնվում է IST ENTERTAINMENT-ի հովանու տակ։Խումբը կազմված է 12 անդամից՝ Սանյոն, Ջեյքոբ, Յոնհուն, Հյոնջե, Ջույոն, Քևին, Նյու, Քյու, Հանյոն, Սոնու,Հվալլ և Էրիք։Հվալլը պաշտոնապես լքել է խումբը 2019 թվականի հոկտեմբերի 23֊ին առողջական խնդիրների պատճառով։Նա այժմ հայտնի է Hyunjun Hur անունով։
Պատմություն
2016 թվականին և 2017 թվականի սկզբին խմբի որոշ անդամներ նկարահանվեցին տարբեր երաժշտական տեսահոլովակներում, ինչպես գլխավոր, այնպես էլ երկրորդական դերերում ։ Քևինն առաջին անգամ հանրությանը ներկայացել է որպես K-pop Star 6-ի մասնակից, սակայն լքում է շոուն ամենասկզբից ։ 2017 թվականի ապրիլին նա կարողացավ թողարկել «Սաիմդան։ Լույսի օրագիրը» դորամայի սաունթրեքը ։ 2017 թվականի հունվարին Սոնուն դարձավ High School Rapper շոուի անդամ, բայց նույնպես լքեց շոուն ամենասկզբում ։ 2017 թվականի մարտին Հանյոնը մասնակցեց Produce 101 Season 2 շոուին ։
Խմբի առաջին անոնսը տեղի է ունեցել հուլիսի 4-ին ընկերության սոցցանցերում։ Խումբը ստացավ իր սկզբնական անունը՝ Cre.kerz: Հուլիսի 18-ին խումբը ստացավ իր պաշտոնական անվանումը՝ The Boyz: Օգոստոսի 23-ից հոկտեմբերի 11-ը նրանք մասնակցեցին իրենց առաջին շոուին՝ Flower Snack, իսկ դրանից հետո թողարկվեց նրանց առաջին երգը՝ «I’m Your Boy» : Ինչպես նաև, հոկտեմբերի 28-ին տեղի ունեցավ նրանց առաջին ֆանմիտինգը՝ «Heart to Heart», որտեղ հրավիրված էին միայն 1000 երկրպագու։
Նոյեմբերին տասներկու անդամները դպրոցական համազգեստների Skoolooks բրենդի հետ ստորագրեցին պայմանագիր, ինչպես նաև, Siero Cosmetic կոսմետիկայի բրենդի հետ ։
Դեկտեմբերի 4-ին Cre.ker-ը հաստատվեց, որ անդամները Sony Music-ի հետ ստորագրել են պայմանագիր՝ Ճապոնիայում տարածվելու նպատակով ։
Ծանոթագրություններ
Կատեգորիա:Հարավկորեական պարային երաժշտական խմբեր Կատեգորիա:Քեյ փոփ երաժշտական խմբեր Կատեգորիա:2017 հիմնադրված երաժշտական խմբեր
Գաետանո Դոնիցետի
Կենսագրություն
Երաժշտություն ուսանել է ծննդավայրում երգահան Սիմոն Մայրի մոտ, հետագայում Բոլոնիայի երաժշտական դպրանոցում։ Դոնիցետիի առաջին օպերան բեմադրվել է 1818 թվականին Վենետիկում («Էնրիկո, Բուրգունդիայի կոմսը»). այդ ստեղծագործության հաջողությունը մղեց երգահանին նվիրել իրեն օպերաների ստեղծմանը։ Դոնիցետտիի 1820-ական թվականների օպերաները կրում են իտալացի երգահան Ռոսսինիի երաժշտության մեծ ազդեցությունը։ Իր գործունեության առաջին շրջանում Դոնիցետտին ստեղծագործում էր բացառիկ արագությամբ, տարեկան ստեղծելով երեք-չորս օպերա։ Դոնիցետտիի այդ ստեղծագործությունները, թեև լավ էին ընդունվում հանդիսատեսի կողմից, սակայն երկար չէին մնում բեմի վրա։
Իր ուրույն ոճը Դոնիցետտին գտավ 19-րդ դարի 30-ական թվականների սկզբներին՝ այդ ժամանակ ստեղծելով իր առաջին գլուխգործոցները՝ «Սիրո ըմպելիք» (1832, Միլան), «Լուկրեցիա Բորջիա» (1833, Միլան) օպերաները։
1830-ական թվականների. սկզբներին Դոնիցետտին ստիպված էր դիմակայելու Վինչենցո Բելլինիի մրցակցությանը, որի օպերաները ևս խանդավառությամբ էին ընդունվում հանդիսատեսի կողմից։ Այսպես, 1830 թվականին Միլանի «Լա Սկալա» թատրոնում Բելլինիի "Լուսնոտը" օպերայի հետ միաժամանակ բեմադրվեց Դոնիցետիի «Աննա Բոլեյնը», իսկ 1835 թվականին Փարիզում Դոնիցետտիի «Մարինո Ֆալիերո» օպերայի բեմադրությանը նախորդեց Բելլինիի "Պուրիտաններ" օպերան։ Այս մրցակցությունը ստիպեց Դոնիցետտիին հղկել և կատարելագործել իր ոճը։ Դրա արդյունքում 1835 թվականին երգահանը ստեղծեց իր լավագույն օպերաներից մեկը՝ "Լյուչիա դի Լամմերմուր"-ը (ըստ Վալտեր Սքոթի ստեղծագործության)։
Բելլինիի վաղահաս մահից հետո՝ Դոնիցետտին դարձավ իտալական երաժշտական բեմի միակ նշանավոր երգահանը՝ պահպանելով իր այդ դիրքը մինչև մահը։ 1839 թվականից Դոնիցետտին ապրել է Փարզում, 1840-ական թվականների սկզբներին այցելել է մի շարք եվրոպական մայրաքաղաքներ՝ մեծ հաջողությամբ բեմադրելով իր օպերաները։ 1844 թվականին հոգեկան հիվանդության հետևանքով ստիպված է եղել դադարել ստեղծագործելը։
Դոնիցետտին ստեղծել է շուրջ 70 օպերա։ Այդ թվում ֆրանսիական «մեծ օպերա»-յի ոճով գրված դրամատիկական ստեղծագործություններ «Մարիա Ստյուարտ» (1834), «Ֆավորիտուհի» (1840), ռոմանտիկ՝ «Գնչուհի» (1822), սենտիմենտալ կատակերգություններ «Լինդա դի Շամունի» (1842), ֆրանսիական կոմիկական օպերաներ «Զորագնդի դուստրը» (1840), օպերա- բուֆֆ՝ «Դոն Պասկուալե» և այլն (1843)։
Դոնիցետտիի «Պողիկտոս» օպերայի (1838, առաջին բեմադրությունը՝ 1848 թ.) սյուժեի հիմքում ընկած է հայ ազնվական Պողիկտոսի մարտիրոսական մահվան պատմությունը։ «Պողիկտոս» օպերան բեմադրվել է նաև Հայաստանում՝ Ալեքսանդր Սպենդիարյանի անվան Երևանի օպերայի և բալետի թատրոնում 1994 թվականին (ռեժիսոր-բեմադրիչ՝ Տիգրան Լևոնյան)։
Ծանոթագրություններ
Կատեգորիա:Իտալացի կոմպոզիտորներ Կատեգորիա:Բերգամո քաղաքում ծնվածներ
Էմմա Մարտիկյան
Էմմա Սերգոյի Մարտիկյան, հայ վիրաբույժ։ Բժշկական գիտությունների դոկտոր (1964), պրոֆեսոր (1965)։
Կենսագրություն
Էմմա Մարտիկյանը ծնվել է 1908 թվականին Բաքվում։ 1930 թվականին ավարտել է Մոսկվայի պետական համալսարանի բժշկական ֆակուլտետը։ 1930-1941 թվականներին աշխատել է Երևանի 2-րդ կլինիկական հիվանդանոցի վիրաբուժական բաժանմունքում ։ Հայրենական պատերազմի ժամանակ եղել է Երևանի էվակոհոսպիտալի գլխավոր վիրաբույժը, միաժամանակ աշխատել է Երևանի բժշկական ինստիտուտում, 1963 թվականից եղել է մանկական վիրաբուժության ամբիոնի վարիչը , 1965-1975 թվականներին՝ ՀԽՍՀ առողջապահության նախարարության գլխավոր մանկաբույժը։
Աշխատանքները վերաբերում են թոքամզի ենթասուր և քրոնիկական թարախային բորբոքումների (հրազենային ծագման) վիրահատական բուժման առանձնահատկություններին։ Առաջարկել է սահմանափակ թարախակույտերի նպատակահարմար դասակարգում, արյան մածուցիկության փոփոխությունը դիտել որպես (էնդարտերիտ) վաղ ախտանշան։ Ուսումնասիրել է էխինոկոկոզի տարածվածությունը Հայաստանում, մշակել այդ հիվանդության բուժման, կանխարգելման արդյունավետ միջոցներ ։
Մովսես Աբելյան
Կենսագրություն
Ծնվել է 1963 թվականին Երևանում։ Երեք տարեկանից բնակվել է Սամցխե-Ջավախքի Նորշեն գյուղում, որտեղ էլ 1980 թվականին ավարտել է միջնակարգ դպրոցը ։
Կրթություն
Կրթությունը ստացել է Հայաստանում, Ռուսաստանում և ԱՄՆ-ում ։
Աշխատանքային գործունեություն
1989 թվականից, ԵՊՀ կիրառական մաթեմատիկայի ֆակուլտետի դասախոս և փոխդեկան։ 1991 թվականից, ԵՊՀ կիրառական մաթեմատիկայի ֆակուլտետի դոցենտ։
Գիտական գործունեություն
Ֆիզիկամաթեմատիկական գիտությունների թեկնածու ։
Ընտանիք
Ամուսնացած է, ունի երկու երեխա ։
Ծանոթագրություններ
Կատեգորիա:ԵՊՀ դասախոսներ Կատեգորիա:ՄԱԿ-ի հայ պաշտոնյաներ Կատեգորիա:Ֆիզիկամաթեմատիկական գիտությունների թեկնածուներ Կատեգորիա:Հայ դիվանագետներ
Տեմնոե (գյուղ, Բուրինի շրջան)
Տեմնոե (Темне), գյուղ Ուկրաինայի Սումիի մարզի Բուրինի շրջանում։
2001 թվականի տվյալներով Տեմնոե գյուղում բնակվում էր 72 մարդ։
Արթուրս Բերզինշ
Արթուրս Բերզինշ (Artūrs Bērziņš, ), լատվիացի պրոֆեսիոնալ բասկետբոլիստ, ծանր հարձակվող, 2008-09 մրցաշրջանի Լատվիայի առաջնության չեմպիոն։
Արտաքին հղումներ
Կատեգորիա:Լատիշ բասկետբոլիստներ
Մալայա Տարկա
Մալայա Տարկա (Малая Тарка), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։
Բնակչությունը վերջին գրանցված տվյալներով կազմում էր 65 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Պավլովսկի շրջանի բնակավայրեր
Պարտալոա
Պարտալոա (իսպ.`Partaloa)՝ մունիցիպալիտետ Իսպանիայում`Ալմերիա պրովինցիայում (Անադալուսիա ինքնավար մարզում)։ Մունիցիպալիտետը գտնվում է Անդալուսիա շրջանում։ Զբաղեցնում է 53 կմ2 տարածք։ Բնակչությունը` 898 մարդ (2010 թվականի տվյալներով)։ Գտնվում է պրովինցիայի վարչական կենտրոնից 101 կմ հեռավորության վրա։
Արտաքին հղումներ
Կատեգորիա:Իսպանիայի քաղաքներ Կատեգորիա:Ալմերիա պրովինցիայի բնակավայրեր Կատեգորիա:Անդալուսիայի բնակավայրեր
Փորկապություն
Փորկապություն, կղազատման ակտի (դեֆեկացիա) դժվարացումը կամ ցածր հաճախականությունը ։ Կղանքը հաճախ պինդ է և չոր ։ Մյուս ախտանշաններից են՝ որովայնային ցավը, վքնածությունը և ոչ լիարժեք կղազատման զգացումը ։ Փորկապության բարդություններից են թութքը, հետանցքի ճաքը, կղանքային քարերի առաջացումը, որոշ դեպքերում՝ դիվերտիկուլյոզը ։ Կղազատման հաճախականության նորմա է համարվում օրական երեքից մինչև շաբաթական երեք անգամը ։ Նորածինները օրական ունենում են երեքից չորս, իսկ մանուկները՝ հիմնականում երկուսից երեք դեֆեկացիոն ակտ ։
Փորկապության առաջացման պատճառները բազմազան են ։ Հաճախակի պատճառներից են՝ հաստ աղու լուսանցքով կղանքային մասսաների դանդաղ ընթացքը, գրգռված աղու համախտանիշը և կոնքի հատակի հիվանդությունները ։ Հիմնական փոխկապակցված հիվանդություններից են հիպոթիրոիդիզմը, շաքարային դիաբետը, Պարկինսոնի հիվանդությունը, ցելիակիան, գլյուտենի հանդեպ գերզգայունության այլ տիպերը, հաստ աղու ուռուցքը, դիվերտիկուլիտը և գրգռված աղու համախտանիշը ։ Փորկապություն առաջացնող դեղորայքներ են՝ օփիոիդները, որոշ անտացիդներ, կալցիումային անցուղիների ներհակորդները և անտիխոլիներգիկները ։ Օփիոիդային շարքի դեղորայք օգտագործողների 90 %-ի մոտ զարգանում է փորկապություն ։ Փորկապությունը ավելի անհանգստացնող է, երբ առկա է քաշի կորուստ կամ սակավարյունություն, կղանքում արյան առկայություն, հիվանդի ընտանեկան անամնեզում գրգռված աղու համախտանիշ կամ հաստ աղու ուռուցք, կամ հիվանդության առաջնային արտահայտում՝ մեծ տարիքում ։